CELEX: 32006R0431
Language: lv
Date: 2006-03-15 00:00:00
Title: Komisijas Regula (EK) Nr. 431/2006 ( 2006. gada 15. marts ), ar ko apstiprina darbības, ko veic Kenijā, lai pirms svaigu augļu un dārzeņu ievešanas Eiropas Kopienā pārbaudītu to atbilstību attiecīgajiem tirdzniecības standartiem

16.3.2006   
            
            
               LV
            
            
               Eiropas Savienības Oficiālais Vēstnesis
            
            
               L 79/9
            
         
      KOMISIJAS REGULA (EK) Nr. 431/2006
   (2006. gada 15. marts),
   ar ko apstiprina darbības, ko veic Kenijā, lai pirms svaigu augļu un dārzeņu ievešanas Eiropas Kopienā pārbaudītu to atbilstību attiecīgajiem tirdzniecības standartiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1), un jo īpaši tās 10. pantu,
   tā kā:
   
               (1)
            
            
               7. pantā Komisijas 2001. gada 12. jūnija Regulā (EK) Nr. 1148/2001 par atbilstības pārbaudēm attiecībā uz tirdzniecības standartiem, ko piemēro svaigiem augļiem un dārzeņiem (2), ir paredzēti apstiprināšanas nosacījumi atbilstības pārbaudēm, ko veic dažas trešās valstis, kuras to pieprasa pirms ievešanas Kopienā.
            
         
               (2)
            
            
               Kenijas iestādes nosūtīja Komisijai pieprasījumu apstiprināt tās kontroles darbības, kas veiktas Kenijas Augu veselības inspekcijas (KEPHIS) uzraudzībā. Iesniegtajā lūgumā ir norādīts, ka iepriekš minētajai pārbaudes iestādei ir pārbaužu veikšanai nepieciešamais personāls, aprīkojums un iekārtas, ka tā izmanto metodes, kas ir līdzvērtīgas regulas (EK) Nr. 1148/2001 9. pantā minētajām metodēm, un ka no Kenijas uz Kopienu eksportētie svaigie augļi un dārzeņi atbilst Kopienas tirdzniecības standartiem.
            
         
               (3)
            
            
               Komisijai nosūtītā dalībvalstu informācija liecina, ka laika posmā no 2001. līdz 2005. gadam svaigu augļu un dārzeņu imports no Kenijas neatbilda tirdzniecības standartiem tikai ļoti retos gadījumos.
            
         
               (4)
            
            
               Tādēļ Kenijas veiktās atbilstības pārbaudes ir jāapstiprina no dienas, kad izveido administratīvās sadarbības procedūru, kas noteikta Regulas (EK) Nr. 1148/2001 7. panta 8. punktā.
            
         
               (5)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Ar šo saskaņā ar Regulas (EK) Nr. 1148/2001 7. pantu apstiprina tās svaigiem augļiem un dārzeņiem piemērojamās atbilstības pārbaudes attiecībā uz tirdzniecības standartiem, kuras Kenija ir veikusi pirms to ieviešanas Kopienā.
   2. pants
   Sīkāki dati par Regulas (EK) Nr. 1148/2001 7. panta 2. punktā otrajā daļā noteiktajām oficiālajām iestādēm un inspekcijas iestādēm Kenijā ir norādīti šīs regulas I pielikumā.
   3. pants
   Regulas (EK) Nr. 1148/2001 7. panta 3. punkta otrajā daļā noteiktās apliecības, kas izsniegtas pēc šīs regulas 1. pantā minēto pārbaužu veikšanas, ir jāaizpilda atbilstoši šīs regulas II pielikumā norādītajam paraugam.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Tā stājas spēkā dienā, kad Regulas (EK) Nr. 1148/2001 7. panta 8. punktā noteikto paziņojumu par administratīvās sadarbības izveidi starp Kopienu un Keniju publicē Eiropas Savienības Oficiālā Vēstneša C sērijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 15. martā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 156, 13.6.2001., 9. lpp. Regulā jaunākie grozījumi izdarīti ar Regulu (EK) Nr. 408/2003 (OV L 62, 6.3.2003., 8. lpp.).
   
      I PIELIKUMS
      Regulas (EK) Nr. 1148/2001 7. panta 2. punktā minētā oficiālā iestāde:
      
                  
                     Kenya Plant Health Inspectorate Service,
               
            
                  
                     Kephis Managing Director
                  
               
            
                  
                     PO Box 49592-00100
                  
               
            
                  
                     Nairobi
                  
               
            
                  Tālr.: (254-20) 88 25 84
               
            
                  Fakss: (254-20) 88 22 65
               
            
                  E-pasts: kephis@nbnet.co.ke
               
            Regulas (EK) Nr. 1148/2001 7. panta 2. punktā minētā inspekcijas iestāde:
      
                  
                     Kenya Plant Health Inspectorate Service, Kephis
                  
               
            
                  
                     PO Box 49592-00100
                  
               
            
                  
                     Nairobi
                  
               
            
                  Tālr.: (254-20) 88 45 45/88 23 08/88 29 33
               
            
                  Fakss: (254-20) 88 22 45
               
            
                  E-pasts: kephis@nbnet.co.ke
               
            
   
      II PIELIKUMS